Eesti Entsüklopeedia (1932–1937)/Põrgu
Põrgu. Teol. Süngest, peam. maa-aluse surnuteriigi (vrd. Manala) kujutelmast diferentseerunud hauatagune karistuspaik vastandina paradiisile (<-) kui õndususpaigale. Vrd. Gehenna. — Folk. Eesti sõna "p." (vrd. sm. perkele, "kurat") on tahetud ühendada leedu piksejumala nimetusega perkunas ja sama sõna germaani vastega Fjorgynn (täh. algselt tamme), mis on tuntud muinasskandinaavia usundis piksejumal Thor'i paralleelnimena. Sellisel juhul oleks siis algne piksejumal kristluse mõjul moondunud kuradi nimetuseks ja eestis koguni kuradi asupaigaks; kuid see seletus ei ole veel  lõplik. Igatahes näikse sõna p. olevat õige vana ja on pärit aegadest, mil dualistlik maailmavaade oli veel võõras. Vrd. Tantaros.